recursal/SuperWikiNEXT-32B huggingface dataset:
**Imre Székely** [sEkej], laŭ hungarlingve kutima nomordo **Székely Imre** estis hungara pianisto, komponisto, instruisto. Lia nobela antaŭnomo estis *barbély* [barbEli].

Imre Székely  naskiĝis la 8-an de majo 1823 en Mátyfalva (Hungara reĝlando, Habsburga Imperio, nuntempa Matijovo en Ukrainio), li mortis la 8-an de aprilo 1887 en Budapeŝto.

Biografio
---------

Imre Székely devenis el juda nobela familio. Li estis mirinfano, li publike pianludis en aĝo 11. En la fruaj 1840-aj jaroj li estis familia muzikinstruisto en grafa familio en Gyömrő. Ekde 1845 li ankaŭ komponadis. En 1846 li koncertis en Transilvanio, en la sekva jaro en Francio, pli poste en Londono. Li vivis pli longe en Londono. En 1852 li finfine ekloĝis en Pest (urbo), kie post jaroj li estis populara muzikinstruisto de la konservatorio ĝismorte.

Elektitaj koncertoj
-------------------

* Nacia Teatro de Pest (1845)
* Parizo (1847, kune kun Ede Reményi)

Elektitaj komponaĵoj
--------------------

* *Magyar idillek*
* *Magyar ábrándok*

Fontoj
------

* hungarlingva biografio kun foto
* hungarlingva biografio
* hungarlingva biografio

Referencoj
----------

1. ↑

* Kategorio Imre Székely en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 635189
* GND: 1089182910
* VIAF: 317031085
* BNF: 16431132f
 |
Mapo de la Malfeliĉaj Insuloj (Ĉilio)
Mapo de Ĉilio
La **Insulo Sankta Felikso** estas insulo je 892 km okcidente de la ĉilia marbordo ĉe la haveno Ĉanjaral, kun areo de 1,4 km². Formas parton de la **Malfeliĉaj Insuloj** (Islas Desventuradas) kaj apartenas administre al la municipo Valparaiso, Ĉilio.

La **Malfeliĉaj Insuloj** (hispane *Islas Desventuradas*) estas relative malgranda insularo proksimume 850 km for de la bordo de Ĉilio; ili estas parto de la regiono Valparaíso. La insularo konsistas el du ĉefaj insuloj *Insulo Sankta Felikso* (26° 16′ 50″ S 80° 05′ 42″ U﻿ / ﻿26.28056 °S, 80.09500 °U﻿ / -26.28056; -80.09500 (mapo)) kaj *Insulo Sankta Ambrozio* (26° 21′ 00″ S 79° 53′ 00″ U﻿ / ﻿26.35000 °S, 79.88333 °U﻿ / -26.35000; -79.88333 (mapo)) kaj diversaj rokinsuletoj: *Insuleto Gonzalez* aŭ *Insulo Gonzalez* (26° 19′ 00″ S 80° 04′ 00″ U﻿ / ﻿26.31667 °S, 80.06667 °U﻿ / -26.31667; -80.06667 (mapo); 173 m alta), insuleta kiu situas sudoriente de *Isla San Félix* kaj *Roca Catedral* (26° 16′ 08″ S 80° 06′ 49″ U﻿ / ﻿26.26889 °S, 80.11361 °U﻿ / -26.26889; -80.11361 (mapo); 53 m alta) kiu situas norde de *Insulo Sankta Felikso*. Kune, la insularo havas areon de nur 10,3 km².

La topografio estas tre kruda, kun altaĵoj de 193 m sur *Insulo Sankta Felikso*, 479 m sur *Insulo Sankta Ambrozio*, 173 m sur *Insuleto/Insulo Gonzalez* kaj 53 m sur *Roca Catedral*.

Priskribo
---------

Historio
--------

Klimato
-------

Flaŭro
------

Faŭno
-----
**Imre Tóth** [tOt], laŭ hungarlingve kutima nomordo **Tóth Imre** estis hungara aktoro, reĝisoro, teatrestro, altlerneja instruisto. Lia patro estis József Tóth (aktoro).

Imre Tóth en 1896
Imre Tóth  naskiĝis la 29-an de novembro 1857 en Pest (urbo), li mortis la 23-an de aŭgusto 1928 en Leányfalu.

Biografio
---------

Imre Tóth frekventis lernejon por aktoroj inter 1873–1876 en sia naskiĝurbo, poste li eklaboris en Nacia Teatro (Budapeŝto). Li iĝis subreĝisoro en 1884, reĝisoro en 1893, ĉefreĝisoro post 2 jaroj, dume li ricevis malgrandajn aktorajn rolojn. Li meritis la titolon "eterna membro" de la Nacia Teatro en 1907, en la sekva jaro li estis nomumita teatrestro. En 1916 li forlasis la teatron kaj li instruis plu en Teatra Akademio. En 1917 li ricevis la titolon kortega konsilisto, en 1896 signifan premion.

Sola kontribuo
--------------

* *Egy színigazgató emlékei* (1926) - memuaro

Liaj reĝisoraĵoj
----------------

* William Shakespeare: Reĝo Lear
* Johann Wolfgang von Goethe: Faust
* Dezső Szomory: *A nagyasszony*

Fontoj
------

* (la koncerna teksto estas legebla en la 8-a punkto)
* + hungare

* Kategorio Imre Tóth (teatrestro) en la Vikimedia Komunejo (Multrimedaj datumoj)
La norda marbordo de la Insulo Santa Cruz en aŭgusto.
**Insulo Santa Cruz** estis la plej granda privata insulo ĉe kontinenta Usono, sed ĝi estas nune parte posedata de la ŝtata servo de Naciaj Parkoj (NPS posedas 24 %, kaj la *Nature Conservatory* posedas 76%). La insulo, situa antaŭ la marbordo de Kalifornio, estas 35 km longa kaj el 3 al 10 km larĝa. Ĝi estas parto de la norda grupo de la insuloj nomitaj Kaliforniaj Kanalinsuloj, kaj pro siaj 249.95 km² estas la plej granda el la ok insuloj de la insularo. Santa Cruz lokiĝas en Kantono Santa Barbara. La marbordo havas krutajn klifojn, enormajn markavojn, krekojn kaj sablajn strandojn. Laŭ la ŝtata censo de Usono de 2000 la oficiala populacio de la insulo estas de 2 personoj.  La plej alta monto estas Devils Peak, pro siaj 747 m.

Centra valo duonigas la insulon laŭlonge de faŭlto, kun vulkana rokaro norde kaj pli malnova sedimenta rokaro sude.

Santa Cruz estas la ununura loko kie loĝas la Insula makisgarolo.

Vidu ankaŭ
----------

* Insula kverko, *Quercus tomentella*

Notoj
-----

1. 1 2
2. ↑  United States Census Bureau, 2005

* Kategorio Insulo Santa Cruz en la Vikimedia Komunejo (Multrimedaj datumoj)
Imunigo de infano kontraŭ poliomjelito
**Imunigo** estas la enmeto de imunogeno en la korpon de mamulo aŭ homo, por ke ĝi inicu imunreagon. Kiam oni faras tion por kontaktigi la imunsistemon kun patogeno (malsaninicilo), por ke ĝi protektu sin kontraŭ infektomalsano, tiam oni nomas la imunigon vakcino.

Sciencistoj kiel Louis Pasteur kaj Robert Koch multe esploris imunigon.

Ekzistas aktiva kaj pasiva imunigo.

Aktiva imunigo
--------------

Ĉe aktiva imunigo (protektiga vakcino) la patogeno, kontraŭ kiu la paciento estas vakcinata, estas inokulita en malforta versio, por ke la korpo kreu la antikorpetojn por lukti kontraŭ la patogenon. Kreiĝas memorĉeloj, kiu imunigas la korpon, ĉar ili memoros pri la viruso.
Kiam iu ne estas protektige vakcinata kaj ricevas la viruson, tiam resaniga vakcino povas helpi.

Pasiva imunigo
--------------

Ĉe pasiva imunigo la korpo ricevas specifajn antikorpetojn (resaniga vakcino). La korpo ne devas mem krei ilin. La avantaĝo estas pli rapida efiko. Malavantaĝo estas, ke la protekto ekzistas nur tiom longe kiom ekzistas la antikorpetoj. Oni uzas pasivan imunigon, kiam ne estas sufiĉe da tempo por aktiva imunigo.

Eksteraj ligiloj
----------------

* Imunigo en la Vikimedia Komunejo (Multrimedaj datumoj)
* Kategorio Imunigo en la Vikimedia Komunejo (Multrimedaj datumoj)

* Arkivigite je 2008-06-22 per la retarkivo Wayback Machine
Hörselberghaus
La fondo de Thüringerwald-Verein en la jaro 1880 estis motivo por la kreo de similaj asocioj en ĉiuj regionoj de la nuntempa ŝtato Turingio. Danke al jam ekzistanta fervoja linio inter Halle (Saale) kaj Bebra la montaro *Hörselberge* iĝis unu el la plej ŝatataj ekskurslokoj por turistoj venantaj ekz. el Eisenach au Gotao.

Lokuloj el la ĉirkaŭaj vilaĝoj taksis la vendon de trinkaĵoj kaj nutraĵoj al migrademuloj kaj grimpad-asocioj bonvena enspezfonto. Sed tiu deziro malsukcesis ĉefe pro la estimataj konstruaj kostoj. Komitato fondita en 1886 en Gotao por konstrui kabanon sur la monto *Hörselberg* (sur grundo de la nuna komunumo Hörselberg-Hainich) restis obstina uzante ĉiun okazon por kolekti monon kaj konstrumaterialon. Jam en 1888 la tereno estis aĉetita por la sumo 200 markoj de la komunumo Hastrungsfeld fare de la gotaa filio de la asocio *Thüringerwald-Verein*.

La fundamento por trunkodomo estis metita la 12-an de majo 1887 kaj jam en la sama jaro je la tago de la festo de la ĉieliro oni povis inaŭguri la konstruaĵon. Tu ĉi provizora konstruaĵo neniel sufiĉis al la deziroj de la monten surgrimpitaj amasoj kaj tio instigis la estraron de la asocio konstrui la masivan kabanon. Krom la 325 membroj de la gota asocifilio nun ankaŭ la 385 anoj de la eisenach-a filio partoprenis en la donacokolekto. La 22-an de septembro estis finita la kruda masonaĵo kaj oni estis la tago de la domsupro-festo. La konstruado kostis 12.844 markojn. Ekde 1890, post ĝia malfermo, la gasta kaj protektada domo estis luigita al Ernst Meier, tavernestro el Hastrungsfeld (kvartalo de Hörselberg-Hainich). Li estis tre populara kaj estis gastigonta la vizitantojn dum 30 jaroj.

Planoj pri la konstruo de funikularo ne realiĝis pro tro altaj kostoj. El la suda vilaĝo Kälberfeld (kvartalo de Hörselberg-Hainich), per granda laboro, estis farita pado ĉe la suda piedo de la monto *Großer Hörselberg*. Tiu pado estas la plej mallonga sed ankaŭ plej kruta vojo al la supro. Post la malkovro de la la kaverno *Tannhäuserhöhle* oni konsideris krei regionhistorian muzeon; sed tiam tiaj planoj ne realiĝis. Nun transprenas tiun ĉi informdevon la belega Hörselberg-muzeo (Wutha-Farnroda).

Dum la Dua Mondmilito la konstruaĵo nedemolita senpreta kaj konfiskiĝis fare de la sovetiaj okupantoj. Jam en 1951 fremdultrafika utiligo povis reeki. Dum la konstruado de elsendomasto en 1975, elektra kablo estis instaligita supren ĝis la domo. Post la reunuiĝo de Germanujo la kabano plue evoluis kaj estis restaŭrita. Ĝi nun denove funkcias kaj kiel gastejo kaj kiel kluba hejmo.

Eksteraj ligiloj
----------------

* Kategorio Hörselberghaus en la Vikimedia Komunejo (Multrimedaj datumoj)

* ampleksa historio de la domo

Notoj
-----

1. ↑   Christina Reißig: "120 Jahre Hörselberghaus". Ĉe: Hörselbergverein (eld.): *Hörselbergbote*, nr. 81, Wutha-Farnroda 2010, p. 30–33
2. ↑  "Hörselberghaus bis Frühling ohne Wirt". Ĉe: TA, 4.1.2011
**Interna politiko** aŭ **enlanda politiko** estas terminoj uzataj en la vortotrezoro de ĵurnalismo kaj de politiko por referenci la decidojn de registaro rilataj al la enlandaj aferoj, nome tiuj kiuj temas pri aferoj de la interno de la lando kaj pri la administrado de la landaj aferoj, disde la ekstera politiko, kiu referencas al la rilatoj de la lando kun aliaj, naciaj interesoj kaj rilatoj de la lando kun internaciaj organismoj.

La interna politiko kovras ampleksan gamon de areoj, kiel negocoj, edukado, energio, sansistemo, juraplikado, ekonomio kaj impostoj, naturaj resursoj, sociala bonfaro, kaj personaj rajtoj kaj liberoj.

La esprimo estas uzata ankaŭ por aludi al partikularaj aferoj de politika partio, socia organizaĵo aŭ korporacio, aŭ al orientiĝo kiun iliaj integrantoj havas antaŭ la aliaj rilate al la ĝenerala konduko de la entrepreno, iniciato aŭ grupiĝo ene de lando aŭ ŝtato.

Vidu ankaŭ
----------

* Ekstera politiko

* Kategorio Interna politiko en la Vikimedia Komunejo (Multrimedaj datumoj)
* Interna politiko en la Vikicitaro (Kolekto de citaĵoj)



|  |  |
| --- | --- |
| Bibliotekoj | * PeEnEo: 810623
* GND: 4027058-0
* NKC: ph135356
 |
Internationales Haus Sonnenberg
**Haus Sonnenberg** (*domo Sunmonto*, oficiala nomo: **Internationales Haus Sonnenberg**) en Sankt Andreasberg, Harco estas institucio de internacia junulara, plenkreskula kaj familia klerigo.
Ĝi okazigas ĉiujare pli ol 200 aranĝojn, ofte kun partoprenantoj el pluraj landoj: seminariojn por junuloj, plenkreskuloj kaj familioj, klerigajn aranĝojn por instruistoj kaj fakajn konferencojn, precipe pri pedagogiaj kaj sociaj temoj.

Homaj rajtoj, paco, solidareco, socia respondeco estas ĉefaj temoj de la laboro. Gravan lokon okupas, pro la situo meze en arbaro kaj rande la la nacia parko Harz, ekologia temaro. La institucio agas politike sendepende laŭ propra pedagogia respondeco kaj estas subvenciata per publikaj rimedoj.

Haus Sonnenberg estas ne nur klerigejo, sed ankaŭ parto de internacia organizaĵo *International Sonnenberg Association* (ISA) kun membroj kaj grupoj en multaj landoj de okcidenta kaj orienta Eŭropo, en Israelo kaj Usono. Membrogrupoj subtenas la celojn de la institucio, sendante gastojn kaj prelegantojn al Sankt Andreasberg, aŭ organizante klerigajn aranĝojn en siaj propraj lando aŭ regiono.

La domkomplekso de Haus Sonnenberg situas en alteco de 700 m sur arbara herbejo. Ĝi ofertas 180 lokojn por tranokti kaj estas ekipita per modernaj instalaĵoj por ĉiaspecaj seminarioj kaj aliaj aranĝoj.

Haus Sonnenberg kaj Esperanto
-----------------------------

En Haus Sonnenberg jam plurfoje okazis la Esperanto-renkontiĝo PSI.  

Germana Esperanto-Asocio formulis tie siajn gvidliniojn.

Referencoj
----------

1. ↑  Sonnenberger Leitsätze zur europäischen Sprachenpolitik

Eksteraj ligiloj
----------------

* Gvidlinioj de Germana Esperanto-Asocio, formulitaj en domo Sonnenberg germane
Farajonoj, ĉe la marbordo de San Francisco, Kalifornio, Usono.
Farajonoj, kun bordo de la Nacia Naturrifuĝejo Farajonoj.
**Insuloj Farajonoj**, en angla **Farallon Islands** aŭ en hispana origine **Farallones** (el la hispana vorto *farallón* signife "piliero" aŭ pli precize "marklifo"), estas grupo de insuloj kaj maraj klifinsuletoj en la Golfo Farajonoj, ĉe la marbordo de San Francisco, Kalifornio, Usono. Ili kuŝas je 30 mejloj (48 km) for de la Orpordo kaj je 20 mejloj (32 km) sude de la Kabo Reĝoj, kaj estas videblaj el ĉeftero (kontinento) dum lumhelaj tagoj. La insuloj estas oficiale parto de la urbo kaj kantono de San Francisco (Kalifornio). La ununura loĝata parto de la insuloj estas ĉe Sudorientaj Farajonoj (SEFI), kie loĝas priserĉuloj de programo PRBO. La insuloj estas fermitaj al la publiko.

La Nacia Naturrifuĝejo Farajonoj estas unu el 66 Naciaj Naturrifuĝejoj kiuj ricevis de la usona kongreso naturan statuson. en 1974 oni deklaris la **Farallon Wilderness** (Publika Leĝo 93-550) kaj inkludas ĉiujn insulojn escepte la Sudorientan Insulon kun totalo de 141 akroj (57 ha).

Historio
--------

Geologio
--------

Geografio
---------

Faŭno kaj flaŭro
----------------

### Marbirdoj

### Fokoj

### Balenoj

Atoma rubejo
------------

Akcidentoj
----------

Notoj
-----

1. ↑   Arkivita kopio. Arkivita el la originalo je 2013-04-28. Alirita 2013-02-21.
2. ↑   Arkivita kopio. Arkivita el la originalo je 2020-09-28. Alirita 2013-02-21.
3. ↑   US Fish and Wildlife Service-Wilderness Areas on National Wildlife Refuges. Arkivita el la originalo je 2011-08-05. Alirita 2013-02-21.
4. ↑  *Federal Register* Vol. 70, No. 103, Mardo, 31a Majo, 2005, Notices, p. 2

* Insuloj Farajonoj en la Vikimedia Komunejo (Multrimedaj datumoj)
* Kategorio Insuloj Farajonoj en la Vikimedia Komunejo (Multrimedaj datumoj)
*Montículo Cinerítico* (antaŭe) kaj Bárcena (malantaŭe), vulkanaj montoj en San Benedicto, unu el la Insuloj Revillagigedoj.  
Bárcena ekzistas nur ekde 1952.
Socorro kaj Bárcena en San Benedicto estas indikataj en tiu mapo de meksikaj vulkano.
La **Insuloj Revillagigedoj** (hispane *Islas Revillagigedo*, prononce [rebijaĥiĥEdo]) aŭ **Revillagigeda Insularo** estas grupo de kvar vulkanaj insuloj de la Pacifika Oceano, konataj pro sia unika ekosistemo. Ili estis parto de Manzanillo municipo de la meksika ŝtato de Colima ekde 1861, sed nun estas ĉiukaze sub meksika federa jurisdikcio, kaj je 386 km sudokcidente de Kabo Sankta Luko, la plej suda pinto de Baja California, kaj inter 720 kaj 970 km okcidente de Manzanillo. Ili situas ĉirkaŭ 18° 49′ N 112° 46′ U﻿ / ﻿18.817 °N, 112.767 °U﻿ / 18.817; -112.767 (mapo).

La totala areo estas 157.81 km², etende ĉirkaŭ 420 el oriento okcidenten. Estas ŝipa haveno sude de Sokora Insulo, kun populacio de 250 (stabanaro kaj familianoj). Ĉe Klarjon, estas malgranda ŝiparmea soldataro de 9 homoj. Krome la insuloj estas neloĝataj. La insularo ricevas sian nomon laŭ Don Juan Vicente de Güemes, Grafo de Revillagigedo, 53a vicreĝo de Nova Hispanio.

|  |  |  |  |
| --- | --- | --- | --- |
| **Insulo** | **Longo kaj larĝo (km)** | **Areo (km²)** | **Plej alta pinto (m)** |
| **Internaj Insuloj** (UTC-7, Pacifika Tempozono) |
| San Benedicto (*San Tomás*) | 4.315 x 2.490 | 5.94 | Bárcena (310) |
| Socorro | 16.813 x 15.629 | 132.06 | Monto (*Cerro*) Evermann (1130) |
| Roca Partida | 0.246 x 0.073 | 0.014 | (34) |
| **(Ekstera Insulo)** (UTC-8, Pacifika Tempozono) |
| Clarión (*Santa Rosa*) | 8.544 x 3.686 | 19.80 | Monte Gallegos (335) |
| **Revillagigedoj Insuloj** | 420 x 115 | 157.81 | Monto (*Cerro*) Evermann (1130) |

La tri orientaj insuloj estas nomtaj la **internaj insuloj**. Ili situas en la tempozono UTC-7 (Montotempo), dum plej parto de Colima estas UTC-6 (Centra Tempozono). Clarión estas kompare for okcidenten, je pli da 200 km kompare kun la internaj insuloj, kaj en UTC-8 (Pacifika Tempozono). La Insuloj Revillagigedoj estas unu el tri meksikaj insularoj en la Pacifika Oceano kiuj ne estas en la kontinenta ŝildo; dum la aliaj estas Insulo Guadalupe kaj Rocas Alijos.

Vidu ankaŭ
----------

* Listo de maraj ekoregionoj

* Kategorio Insuloj Revillagigedoj en la Vikimedia Komunejo (Multrimedaj datumoj)
**Imre Ráday** [rAdai], hungare **Ráday Imre,** Esperante **Emeriko Ráday** estis hungara aktoro, altlerneja instruisto kaj reĝisoro. Lia plej fama edzino estis Mici Erdélyi.
Imre Ráday naskiĝis la 4-an de septembro 1905 en Budapeŝto - mortis la 12-an de marto 1983 en Budapeŝto.

Biografio
---------

Imre Ráday devenis el juda familio. Li komence frekventis pentristan lernejon, poste privatan aktoran lernejon de Kálmán Rózsahegyi. Li komencis sian aktoran karieron en 1924 en Teatro Vörösmarty (Székesfehérvár), poste en Teatro Csiky Gergely (Kaposvár). Inter 1926–1929 li filmadis en Berlino en UFA, poste li havis rolojn en diversaj teatroj en Budapeŝto. Post la 2-a mondmilito li ne nur aktoradis, sed ankaŭ reĝisoradis en Nacia Teatro (Budapeŝto). Inter 1950-1956 li instruis en la aktora ĉeflernejo. Inter 1957-1970 li apartenis al Teatro József Attila, poste li emeritiĝis. Spite tion li ricevis poste rolojn en Teatro Thália (Budapeŝto). Li havis laŭvice 3 edzinojn kaj unu filon, kiu estas fama urbodefendanto Mihály Ráday. Li ricevis 3 premiojn inter 1959-1969.

Memorigiloj
-----------

* memortabulo en Budapeŝto
* memorfilmo de 1982

Liaj roloj (elekto)
-------------------

* 10 germanaj mutaj filmoj inter 1926-1929
* 38 kinejaj hungaraj filmoj inter 1932-1979, ekzemple *A kölcsönkért kastély* (La prunteprenita kastelo), 1937; Dolarpaĉjo, 1956; Fantomo en Lubló (filmo), 1976
* 37 televiziaj filmoj (ankaŭ serioj) inter 1960-1983
* diversaj teatraj roloj, ekzemple Lajos Zilahy: *A tizenkettedik óra* (La dekdua horo) - István
* sesfoje li reĝisoradis

Fontoj
------

* Hungara Vikipedio

* Kategorio Imre Ráday en la Vikimedia Komunejo (Multrimedaj datumoj)
Insulo Trindade.
La insuloj **Trindade** (Triunuo) kaj **Martim Vaz** formas malgrandan arkipelagon de Brazilo je 1200 km oriente de la urbo Vitória en Suda Atlantika Oceano, apartenanta al la ŝtato Espirito-Santo. La insuloj, kun areo 10,4 km², estas neloĝataj, escepte pro soldataro de la Brazila Armeo, de 32 integrantoj. La grupo estas komponata de la insulo Trindade, la plej granda insulo kun areo de 10.1 km², kaj la insuloj de Martim Vaz, 47 km oriente, kun areo de nur 0.3 km² (30 ha), kunformitaj siavice per kvar insuloj. La distanco kiu separas Trinidade de la insuloj de Martim Vaz estas de 30 km.

La malgranda setlejo de la Brazila Mararmeo estas en la oriento de la insulo Trindade, nome en Enseada dos Portugueses. Ĝi estas la plej fora loko de Brazilo, je 1025 km de la mararmea soldataro de la insulo Santa Bárbara. La insuloj atingas maksimuman alton de 600 m super marnivelo en Trinidade. Tiu insulo havas nombrajn vulkanajn centrojn. La vulkana aktiveco plej ĵusa okazis ĉirkaŭ 50 000 jarojn en la vulkano Rompeolas en la plej sudorienta punkto de la insulo.

La insuloj de Martim Vaz estas la plej orienta punkto de la kontinento, kaj estas unu de la du unuaj lokoj de la kontinento kiu vidas la aperon kaj malaperon de la suno.

* Kategorio Insuloj Trindade kaj Martim Vaz en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 698529
* NKC: ge800186
 |
**Imre Rázsó** [rAĵO], laŭ hungarlingve kutima nomordo **Rázsó Imre** estis hungara inĝeniero, agronomo, profesoro, membro korespondanta de Hungara Scienca Akademio (1949).

Imre Rázsó  naskiĝis la 14-an de oktobro 1904 en Hungara reĝlando en Kassa (nuntempa Košice en Slovakio). Li mortis la 31-an de oktobro 1964 en Budapeŝto.

Biografio
---------

Imre Rázsó post la diplomo li eklaboris en fabriko. En 1929 li ekinstruis en akademio de Magyaróvár. En 1937 li studvojaĝis al Usono kaj Kanado helpe de stipendio. Hejmenveninta li eklaboris en fabriko produktanta traktorojn. Post la 2-a mondmilito li laboris en ministerio. En 1946 li estis nomita katedrestro en agrara universitato, post 3 jaroj en teknikuniversitato en Budapeŝto. Li okupiĝis pri traktoroj kaj similaj maŝinoj.

Verkaro (elekto)
----------------

* *Gazdálkodás dióhéjban* (1938)
* *Talajpusztulás és talajvédelem Erdélyben* (1944)
* *Mezőgazdasági gép és eszköztan* (1953)
* *A vegyipar szerepe a növénytermesztésben* (1960)

Memorigiloj
-----------

* lernejo en Körmend portas la nomon "Rázsó Imre"

Fontoj
------

* hungarlingva biografio (la teksto estas legebla maldekstre post klako al litero R kaj serĉante ĝin el la aboco-listo)
* hungarlingva biografio kun foto
* hungarlingva biografio kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.



* Kategorio Imre Rázsó en la Vikimedia Komunejo (Multrimedaj datumoj)
La **Internaciaj Revoluciaj Popolaj Gerilaj Fortoj** (IRPGF) estis kolektivo de anarkiistoj balantantoj el la tuta mondo. Ĝia formado estis anoncita la 31an de marto 2017. Laŭ la grupo, iliaj celoj estis defendi la socian revolucion en Rojava en norda Sirio, kaj disvastigi anarkiismon. La grupo anoncis sian malfondon la 24an de septembro 2018.

La IRPGF estis parto de la Internacia Libereca Bataliono ekde aprilo 2017.

La emblemo de la Internaciaj Revoluciaj Popolaj Gerilaj Fortoj (IRPGF)IRPGF-Emblemo

Formado
-------

La IRPGF estis kreita la 31an de marto 2017 kun la celo defendi la Revolucion de Rojava kaj kunlabori kun la Protektaj Taĉmentoj de la Popolo kaj la Kurdia Laborista Partio kontraŭ la Islama Ŝtato. Ili ankaŭ intencas progresigi anarkiismon en la siria regiono Rojava kaj, laŭ ili, defendi "sociajn revoluciojn kaj sociajn luktojn" tra la tuta mondo.

La anonco estis elsendita videofilme de la IRPGF en sociaj retoj kune kun skriba deklaro specifanta iliajn celojn. En la filmeto oni povas vidi plurajn gerilanojn kun kovritaj vizaĝoj, portantajn fusilojn AK-47, raketlanĉilojn RPG-7, sovetiajn mitralojn PK kaj eksplodaĵojn. En la sama filmeto batalanto legas deklaron; malantaŭ li estas flagoj de la ILB, nigra flago kun la enfermita A, kontraŭfaŝisma ago-flago kaj la ruĝ-nigra flago.

Ideologio
---------

La ideologio de la gerilanoj estis anarki-komunismo. Inter ĝiaj celoj estis defendi la Rojavan Revolucion kontraŭ la Islama Ŝtato, la diversaj ĝihadistaj grupoj de la Turki-apogita Libera Siria Armeo kaj la turka okupado en Sirio. La batalantoj diras, ke iliaj celoj ne estas limigitaj al Rojava, sed ili ankaŭ intencas helpi en la bataloj kaj sociaj revolucioj tra la mondo. Ili ankaŭ aliĝas al horizontalaj principoj en sia organizo kaj "la lukto kontraŭ ĉiaj subpremoj", kiel seksismo, rasismo kaj klasismo, forigo de la ŝtato, kapitalismo kaj patriarkeco.

Intervujoj
----------

La IRPGF faris gravajn intervjuojn kun Middle East Eye, CrimethInc Enough is Enough, Insurrection News ktp.

Galerio
-------

* La Flago de la IRPGFLa flago de la IRPGF
* Kunveno de la IRPGFIRPGF-Kunveno
* IRPGF-batalantoj en TabqaIRPGF-batalantoj en Tabqa
* Internacia Libereca Bataliono-membroj ĉe entombigo de Destan Temmuz en KobanêInternacia Libereca Bataliono-membroj ĉe entombigo de Destan Temmuz en Kobanê
* IRPGF batalanto en TabqaIRPGF batalanto en Tabqa

### Referencoj

1. 1 2
2. ↑
3. ↑
4. ↑
5. ↑
6. ↑
7. ↑

Vidu ankaŭ
----------

* Internacia Libereca Batliono
* La Siria enlanda milito
* Kvira Insurekcia kaj Liberiga Armeo
* Kurdistania Laborista Partio

* Kategorio IRPGF en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 723904
 |
En Svedio ekzistas multaj insuloj de varia grandeco. La oficiala nombro de tiuj pli grandaj ol 25 m2 estas 221 831. Proksimume 123 400 el tiuj troviĝas en lagoj kaj riveroj, 12 258 en la plej granda lago, Vänern. Plej multaj enmaraj insuloj, 29 000, troviĝas en la gubernio Stokholmo (Stokholma arkipelago). En la tuta lando, proksimume 72 000 insuloj estas pli grandaj ol 1000 m2. Ĉi-sube sekvas listo de la plej grandaj, ordigitaj laŭ areo.

La plej granda insulo estas sennoma, ĉar la homoj ĝenerale ne konscias pri ĝi. Ĝi estas la terparto inter la forkiĝo de la rivero Tornio (*Torne älv*) kaj la Botnia golfo. Sen ia dubo, tio ja estas insulo, seninterrompe ĉirkaŭita de libere fluanta akvo. Aliflanke ekzistas tre multaj tiel nomataj "insuloj" (svede *ö*), kiuj dum la paso de jarcentoj pro teraltiĝo kunfandiĝis kun la ĉeftero aŭ kun alia insulo, sed kiuj retenis sian pratempe adekvatan nomon.

La plej grandaj insuloj en Svedio
---------------------------------

1. (Sennoma insulo, vidu supre), proksimume 7600 km² (forkiĝo de *Torne älv*)
2. Gotlando, *Gotland*, 2994 km²
3. Elando, *Öland*, 1347 km²
4. Orust, 346 km²
5. Hisingen, 199 km² (forkiĝo de *Göta älv*)
6. Värmdö, 181 km²
7. Tjörn, 148 km²
8. Väddö kun Björkö, 128 km² (unuiĝintaj)
9. Fårö, 113 km²
10. Selaön, 95 km² (en lago Mälaren)
11. Gräsö, 93 km²
12. Färingsö, 82 km² (en lago Mälaren)
13. Hertsön, 73 km²
14. Alnön, 68 km²
15. Ekerön kun Munsö, 68 km² (en lago Mälaren, unuiĝintaj)

Pro teraltiĝo kuniĝis Väddö kun Björkö, Ekerön kun Munsö kaj disiĝis lago Mälaren de la maro.

La insuloj kun plej multaj enloĝantoj
-------------------------------------

1. Hisingen, 134 000 (Gotenburgo)
2. Södermalm, 101 000 ((Stokholmo, eble ne insulo, ĉar ligata al la ĉeftero pere de kluzo)
3. Gotlando, 56 000
4. Värmdö, 54 000 (Stokholma arkipelago)
5. Kungsholmen, 48 000 (Stokholmo)
6. Lidingö, 43 000 (Stokholmo)
7. Öland, 24 000

Mankas la nombro de enloĝantoj de la plej granda, sennoma insulo.

Parenca temo
------------

Lagoj en Svedio

Fontoj
------

1. ↑  SCB Öar i Sverige

* Kategorio Insuloj en Svedio en la Vikimedia Komunejo (Multrimedaj datumoj)
Intars Busulis en 2017
**Intars BUSULIS** (naskiĝinta la 2-an de majo 1978 en Talsi) estas latva kantisto kaj muzikisto.

Kariero
-------

Jam en 1999 li estis fondinta kune kun Raimonds Tigulis la grupon *Caffe* kaj sukcesis ankaŭ kiel dancisto. Krome li ludis trombonon en la ĵaz-bando *Wet Point* de la latvia armeo. Turneprovoj kiel solistoj je ĵazfestivaloj estis en Franclando, Litovio kaj Latvio. Li ankaŭ partoprenis la ĵazprojekton *E.Y.J.O.* de la dana basisto Erik Mosuholm kaj prezentis sin i.a. en Finnujo kaj Kanado. Busulis ankaŭ aŭdeblis en muzikaloj ekz. en la klasikaĵoj *Notre Dame de Paris* aŭ *Mass* (de Leonard Bernstein) kaj *Cabaret*.

#### koncerne Eŭrovido-kantokonkursojn

En 2000 jam li furoretis eŭrovidkonkurse kun la bando *Brainstorm*. En 2006 li gajnis eĉ la duan rangon en la antaŭelektoj kantinte la kanton *Gonki* kiun kreis Kārlis Lācis. Lācis helpis publikigi en 2008 la unuan albumon solistan kun verkoj en la latva kaj rusa lingvoj. La titolo *Brivdiena* katapultis lin dum multaj semajnoj al la pinto de la naciaj muzikaĵrangolistoj. Okaze de Eŭrovido-Kantokonkurso 2009 li reprezentis Latvion per la kanto *Probka*. Ĝi unue dum la antaŭaj juĝadoj kantitis en latva lingvo sub la titolo *Sastrēgums*. Venkinte la kantisto anoncis la volon kanti en Moskvo en rusa lingvo.

En ĝi temas pri tutmonda varmiĝo pro troa elsendo de karbondioksido ekz. dum aŭtoveturado. En ambaŭ lingvoj signifas la titolon *Trafikŝtopiĝo*. Tamen la projekto ne sukcesis kaj la duan duonfinalon gajnitis ne pli ol sep punktaj sufiĉaj por la lasta rango.

Ekde 2013 li turnee furoris en Rusujo kaj eĉ kantis en Kremlo. En 2014 Busulis partoprenis la similan rusian antaŭkonkursan spektaklon *Golos* atingonte la duona finalo. Lia voĉa trejnisto estis Leonid Agutin.

Engaĝiĝo kontraŭmilita
----------------------

En 2022 li ege kritikis la invadon de rusiaj trupoj en Ukrainion kaj startigis privatan informkampanjon por sia rusia muzikklientaro. Por tio li pretas rezigni pri la por li ege lukra rusia merkato.

Verkoj (elekto)
---------------

**albumoj:**

* 2008 — *Kino*
* 2008 — *Kino* перевидання з російською версією альбому

**unuopaj kantoj:**

* 2005 — *Gaidīšanas serenāde*
* 2005 — *Nāc man līdz*
* 2007 — *Ar zvaigžņu gaismu*
* 2007 — *Гонки*
* 2008 — *Давай!*
* 2008 — *Ceļš*
* 2008 — *Brīvdiena*
* 2008 — *Скучаешь напрасно*
* 2009 — *Пробка*
* 2009 — *Paliksim kopā*

**videaj filmetoj:**

* Davaj - Davaj
* Sastrēgums (пробка)
* Paliksim kopā

Eksteraj ligiloj
----------------

* Kategorio Intars Busulis en la Vikimedia Komunejo (Multrimedaj datumoj)

* Offizielle hejmpaĝo
* biografio ĉe *eurovision.de*
* "Wie der lettische Sänger Intars Busulis seine Fans verlor" - engaĝiĝo de Busulis por Ukrainio

Notoj
-----

1. ↑  projektoj de Lācis kun Busulis
2. ↑

|  |  |
| --- | --- |
| Bibliotekoj | * PeEnEo: 774094
* VIAF: 305130613
* MBA: 37d131d3-1639-4ae3-b642-eb786a15f16a
 |
IPv4
----

**IP** (mallongigo de la angla *Internet Protocol* -- "Interreta Protokolo") estas protokolo de la Interreto
kiu abstraktas la fizikan reton (Ethernet, stafetringo, telefonaj linioj, ktp) kaj provizas interfacon al ĝi por
la pli altnivelaj protokoloj TCP, UDP kaj ICMP.

TCP transsendas datumon trans la reton per IP kaj la du protokoloj ofte estas nomitaj kune kiel TCP/IP.

IP ricevas fluon de datumo de TCP kaj sendas tiujn trans la reton. Se paketo de TCP estas tro granda por la fizika reto, IP plue hakas ("fragmentigas" estas la teknika vorto) la paketon en pli malgrandajn paketojn.

IP ne zorgas pri eraroj, malordo, resendado, konektoj inter programoj, ktp. Tiuj estas la zorgo de TCP.

Al ĉiu paketo, IP aldonas la numeron de la protokolo (TCP, UDP, ktp), la retadreson de la sendinta maŝino kaj la retadreson de la ricevanta maŝino. La retadreso estas la IP-adreso: punktita adreso de kvar numeroj. Ekzemple: 165.121.140.160. Ĉiu komputilo en la Interreto havas unikan IP-adreson.

Kiam IP en la ricevanta maŝino ricevas la paketojn, ĝi rekonstruas la fluon de datumo el la paketoj kaj donas ĝin al
TCP (aŭ al la protokolo menciata en la paketo).

IPv6
----

4 miliardoj da adresoj ŝajnas pli ol sufiĉe, sed ĉar multaj de ili estas rezervitaj por speciala uzo (Multicast, privataj sub-retoj ktp), kaj ĉar ilian asignon nur eblas fari en blokoj, estiĝas manko de ne-uzataj adresoj.

Tial, kaj pro aliaj problemoj de IPv4, oni kreis novan version de la Interreta Protokolo. Tiu uzas adresojn kun 128 bitoj, ebligante 2128 = 3.4 x 1038 adresojn (pli ol 1000 adresoj / m2 de la tera faco).

Pro ilia longeco, IPv6 adresojn oni skribas per deksesumaj nombroj, ekzemple 2001:0468:00FF:1B1D:0000:0000:0000:0001. Tiun adreson oni ankaŭ povas skribi 2001:468:FF:1B1D::1, anstataŭigante la 0-ojn je ::.

* Kategorio IP en la Vikimedia Komunejo (Multrimedaj datumoj)
Superrigardo de la indico de perceptata korupto laŭlande (2019)
La **indico de perceptata korupto** aŭ **internacia koruptindico** (angle: **Corruption Perception(s) Index (CPI)**) estas publikigata ekde 1995 de Travideblo Internacia, ne-registara organizaĵo, kiu tutmonde luktas kontraŭ korupto.

Johann Graf Lambsdorff, profesoro pri ekonomiterorio ĉe la Universitato Passau, kreis la indicon en 1995 kaj starigas ĝin ekde tiam laŭmende de Travideblo Internacia.

La IPC indikas la percepton de korupto. Ĝi listigas landojn laŭgrade kiel oficialuloj kaj politikistoj perceptas korupton. La indico varias de 0 ĝis 10; 0 estas la plej malforta percepto pri korupto, kaj indikas do la plej bonan rezulton.

2007
----

En la jaro 2007 Somalio, Birmo kaj Irako montriĝas la plej koruptaj ŝtatoj; la malplej koruptaj estis Danio, Finnlando kaj Novzelando. Senŝanĝe Svislando restis en la 7-a rango, kune kun Nederlando. Germanio restis en la 16-a rango, Aŭstrio estas nun en la 15-a rango, do ĝi malplibonigis sian rangon je 4 pozicioj.

Bibliografio
------------

* Johann Graf Lambsdorff (2007), *The Institutional Economics of Corruption and Reform: Theory, Evidence and Policy* Cambridge University Press
* Melanie Werle (2007), Corruption Perception Index - Eine Ursachenanalyse am Fallbeispiel Nigeria, Grin Verlag, ISBN 978-3-638-81079-1

Eksteraj ligiloj
----------------

* Kategorio Indico de perceptata korupto en la Vikimedia Komunejo (Multrimedaj datumoj)

* Versio 2005 de Internet Center for Corruption Research
* Versio 2007
* Versio 2005 Arkivigite je 2008-05-12 per la retarkivo Wayback Machine de Transparency International
* Transparency International Deutschland e. V.
* Koruptindico 2007 Arkivigite je 2008-04-30 per la retarkivo Wayback Machine
La **integriga terapio** - germane *Integrative Therapie* – estas metodo de psikoterapio, kiu konsideriĝas formo de la humanisma psikologio. Ĝi ekde la 1970-aj jaroj evoluis en Germanio kaj Svislando de Hilarion Petzold kaj kunlaborantoj de la *Fritz-Perls-instituto*. Ili ligis movo-, socio- kaj psikoterapiajn konceptojn kaj por la nova metodo kreis propran meta-teorion.

La ĉefaj psikoterapiaj fontoj de la integriga terapio estas la metodo psikodramo, la Gestalt-terapio, la "aktiva psikoanalizo" laŭ la hungara psikoanalizisto Sándor Ferenczi kaj iuj elementoj el la la konduta terapio. La plej gravaj filozofoj, kiuj influis la evoluon de la terapia metodo, estas Merleau-Ponty, *Gabriel Marcel* kaj pli poste *Hermann Schmitz*.

Ekde decembro 2007 la integriga terapio en Aŭstrio estas ŝtate agnoskata kiel 20-a oficiala metodo listigata en la nacia leĝo pri psikoterapio, kiu validas ekde 1990. La departamento pri psikosocia medicino kaj psikoterapio de la Danuba Universitato Krems estas la sola ŝtate agnoskata edukejo pri la metodo en Aŭstrio. En plej multaj aliaj landoj la metodo ankoraŭ ne estas agnoskata kiel unu el la gvidaj psikoterapiaj metodoj.

Referencoj
----------

1. ↑

Eksteraj ligiloj
----------------

* retejo de la Fritz-Perls-instituto
**Inta** (ruse *Инта*) estas urbo en Komiio en Rusio.

Kodo de OKATO de la urbo (en jaro 2005) estas 87415.

La urbo estis fondita en jaro 1940.

Ĝi havas statuson de urbo ekde jaro 1954.

La interurba telefona kodo estas 82145, la enurbaj telefonnumeroj estas kvinciferaj (en jaro 2005).

La loka tempo estas la sama kiel moskva tempo (en jaro 2005).

Geografiaj koordinatoj de la urbo estas 66° 02′ N 60° 08′ O﻿ / ﻿66.033 °N, 60.133 °O﻿ / 66.033; 60.133 (mapo)Koordinatoj: 66° 02′ N 60° 08′ O﻿ / ﻿66.033 °N, 60.133 °O﻿ / 66.033; 60.133 (mapo).

La urbo estas apud Uralo sur maldekstra bordo de rivero Bolŝaja Inta (Большая Инта) (baseno de rivero Peĉora (Печора)), en 12 km de fervoja stacio kun la sama nomo kiel la urbo.

En jaro 1959 la urbo havis 45,2 mil loĝantojn.

En jaro 2002 la urbo havis 41,2 mil loĝantojn.

Flago de Komiio
Urboj de Komiio

**Ĉefurbo**: Siktivkar

Inta |
Jemva |
Mikun |
Peĉora |
Sosnogorsk |
Uĥta |
Usinsk |
Vorkuta |
Vuktil 

 

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Interkonsento por Futuro** (pole *Porozumienie dla Przyszłości*, PdP) estis iniciato de la polaj centro-maldekstraj socioj, farita la 1-an de februaro 2009 ĉefe per Pola Socialdemokratio, Demokrata Partio kaj Verduloj 2004. Ĝia ĉefa celo estis fari alternativon kontraŭ Civitana Platformo kaj Juro kaj Justeco, du partioj kun plej granda subteno en Pollando, kaj starto en eŭropaj balotoj en junio 2009. Dum tiu ĉi balotoj gajnis 176 602 voĉdonojn, t.e. 2,44% (la kvina loko) kaj havis la plej bonan rezulton inter balotaj komitatoj kiuj ricevis neniun seĝon en la Eŭropa Parlamento.

Interkonsenton apogis Daniel Cohn-Bendit, kunprezidanto de verda frakcio de la Eŭropa Parlamento.

### Lideroj

Lideroj de Interkonsento por Futuro estis:

* Marek Borowski - deputito de Pola Socialdemokratio
* Wojciech Filemonowicz - prezidanto de Pola Socialdemokratio
* Agnieszka Grzybek - kunprezidantino de Verduloj 2004
* Brygida Kuźniak - prezidantino de Demorata Partio
* Janusz Onyszkiewicz - eŭropdeputito de Demokrata Partio
* Dariusz Rosati - eŭropdeputito de Pola Socialdemokratio
* Dariusz Szwed - kunprezidanto de Verduloj 2004

### Piednotoj

1. ↑  (pl) Gazeta Wyborcza, 2-a de februaro 2009: *Ni ŝanĝigu kune la Union*

  


|  |  |  |  |
| --- | --- | --- | --- |
| 

| v • d • rPolitikaj partioj en Pollando (reprezentataj en la pola parlamento dum la oficperiodo 2007-2011) |
| --- |
| ██ Civitana Platformo ██ Juro kaj Justeco ██ Alianco de Demokrata Maldekstrularo ██ Pola Popola Partio |  |

 |
**Intrareto** estas privata komputila reto ene de entrepreno aŭ organizo. Ĝi povas konsisti el interligitaj lokaj retoj. Por la uzanto ŝajnas esti privata eldono de interreto.

Plej multaj intraretoj estas pere de kluzo konektitaj al la tutmonda interreto. La ĉefa celo de intrareto estas dividi informojn, kiel telefonnumeroj kaj fotoj de la personaro elektronike ene de organizo. Ankaŭ ĝi povas esti uzata por plifaciligi la elektronikan kunlaboradon kaj por administri ekzemple feritagojn de la personaro.

Intrareto uzas diversajn interretajn protokolojn kiel TCP/IP kaj HTTP. Pere de tekniko de tunelado eblas disponigi la intrareton ankaŭ pere de publika reto, kiel interreto. Uzante specialajn metodojn por ĉifri la datumojn kaj danke al aliaj sekurigaj aranĝoj, la sekureco de la datumtransmeto estas certigita.

Multaj entreprenoj permesas la uzon de interreto ene de la intrareto. Ili uzas fajroŝirmilojn kiuj analizas la retan trafikon kaj certigas la sekurecon de la loka reto.

Kiam organizo parton de la intrareto disponigas al klientoj, partneroj aŭ provizantoj ekster la organizo mem, oni parolas pri eksterreto.

Vidu ankaŭ
----------

* VPN

Fontindiko
----------

* Intrareto en Komputada Leksikono

* Kategorio Intrareto en la Vikimedia Komunejo (Multrimedaj datumoj)
La **industria teknologio** estas la uzado de la inĝenieriko kaj la fabrikado por atingi pli rapidan produktadon, pli simplan kaj pli efikan. La etoso de la industria teknologio dungas personojn kreivajn kaj teknike kompetentajn kiuj povas helpi la entreprenon havi efektivan kaj enspezigan produktivecon.​

La programoj de industria teknologio kutime inkludas instrukciojn en la teorio de plibonigo, homaj faktoroj, organiza kondutaro, industriaj procezoj, proceduroj de industria planado, informadikaj aplikaĵoj kaj preparado de informoj.​

Planadi kaj desegni procezojn de fabrikado kaj de ekipaĵaro estas ĉefa aspekto de industria teknologo. Tiu industria teknologo estas ofte respondeca pri la plibonigo de difinitaj desegnoj kaj procezoj. La industria teknologio konsistas en la administrado, funkciado kaj elteno de kompleksaj operaciaj sistemoj.

Notoj
-----

1. ↑   «Industrial Technology». Education Portal.  Konsultita la 11an de Majo 2018.
2. ↑   U.S. Department of Education Institute of Education Sciences: Classification of Instructional Programs (CIP). Konsultita la 11an de Majo 2018 el
3. ↑   ATMAE Membership Venn Diagram.  Arkivita el originalo en la 13a de novembro 2013. Konsultita la 11an de Majo 2018.

* Kategorio Industria teknologio en la Vikimedia Komunejo (Multrimedaj datumoj)
Diagramo de RNA-splisado (anglalingve). "pre-mRNA" = pra-mRNA; "exon" = ekzono; "intron" = introno; "mature mRNA" = matura mRNA; "complete non-coding sequence" = kompleta nekoda sekvenco
En genetiko, **introno** estas nukleotida sekvenco en geno, kiu estas forigata de RNA-splisado dum maturigo de la RNA-produkto. Ĝi estas la malo de *ekzono*.

Distribuo
---------

Intronoj troviĝas en la genoj de preskaŭ ĉiuj ĉelaj organismoj kaj multaj virusoj. Ili troviĝas en vasta gamo de genoj — en proteino-enkodigantaj genoj, en ribozoma ribonuklea acido (rRNA), kaj transdona ribonkulea acido (tRNA).

Tamen, esceptoj ekzistas. Ekzemple, intronoj estas tre maloftaj en la genaro de la gisto *Saccharomyces cerevisiae*.

Biologia funkcio
----------------

Introno ne enkodigas proteinon; tamen, ĝi estas esenca por regado de gena esprimiĝo. Kelkaj intronoj enkodigas funkciantajn RNA-molekulojn per plia post-splisa procedado. Tiela alternativa splisado kreas plurajn proteinojn el unu geno.

Aliaj intronoj rolas kiel alispecaj reguligantoj de gena esprimiĝo, ekzemple per mRNA-eksporto.

Historio
--------

La introno estis malkovrita en 1977 en la proteino-enkodigaj genoj de adenoviruso.

La fakto, ke genoj estas interrompitaj de intronoj, estis malkovrita, sendepende, de Phillip Allen Sharp kaj Richard J. Roberts en 1977. Tiuj du ricevis la Nobel-premion pri fiziologio aŭ medicino en 1993.

La termino *introno* originis kiel mallongigo de la esprimo *intragena regiono*.

Referencoj
----------

1. ↑  Ghosh, Shampa; Sinha, Jitendra Kumar.  (2017) "Intron", *Encyclopedia of Animal Cognition and Behavior* (angle). Springer, p. 1–5. doi:10.1007/978-3-319-47829-6\_70-1. ISBN 978-3-319-47829-6.
2. ↑  Stajich, J.E.; Dietrich, F.S. Roy, S.W. (2007). "Comparative genomic analysis of fungal genomes reveals intron-rich ancestors", *Genome Biology* (en) **8** (10), p. R223. doi:10.1186/gb-2007-8-10-r223.
3. ↑  Cenik, Can; Chua, Hon Nian; Zhang, Hui; Tarnawsky, Stefan P.; Akef, Abdalla; Derti, Adnan; Tasan, Murat; Moore, Melissa J.; Palazzo, Alexander F.; Roth, Frederick P (2011). "Genome Analysis reveals interplay between 5′UTR introns and nuclear mRNA export for secretory and mitochondrial genes", *PLOS Genetics* (en) **7** (4), p. e1001366. doi:10.1371/journal.pgen.1001366.
4. ↑  Chow, L.T.; Gelinas, R.E.; Broker, T.R.; Roberts. R.J. (1977-09). "An amazing sequence arrangement at the 5′ ends of adenovirus 2 messenger RNA", *Cell* (en) **12** (1), p. 1–8. doi:10.1016/0092-8674(77)90180-5.
5. ↑  Berget, S.M. (1977-08). "Spliced segments at the 5′ terminus of adenovirus 2 late mRNA", *Proceedings of the National Academy of Sciences of the United States of America* (en) **74** (8), p. 3171–3175. doi:10.1073/pnas.74.8.3171.

* Kategorio Introno en la Vikimedia Komunejo (Multrimedaj datumoj)
La industrilandoj / disvolvitaj ekonomie landoj, t.e. la plej disvolviĝintaj landoj - laŭ la Internacia Monunua Fonduso kaj la Monda Banko, 2018
En blua, la plej disvolviĝintaj landoj laŭ la Internacia Monunua Fonduso kaj la Monda Banko, 2015
Neindustrilandoj: Malhelverdaj, disvolviĝantaj ekonomioj laŭ IMF; helverdaj, disvolviĝantaj ekonomioj ekster atento de IMF; ruĝaj, laŭgradigintaj al **industrilando**j; bluaj, sojlolandoj, 2014
La **industrilandoj** aŭ **disvolviĝintaj landoj** estas landoj, kies la plinombro el la loĝantoj akiras satigon de ĉiuj siaj vivaj necesoj, sufiĉan komforton kaj edukon.

La plej disvolvitaj en la mondo estas la grupo de 25 landoj, de la 24an de septembro 2018 en tiu grupo estas Pollando, dum lastaj 10 jaroj nur Pollando eniris tiun grupon.

La praaj difinoj pri industrilandoj baziĝis sur la ekonomia disvolviĝo, sed la industrilandoj estas ne nur tiuj, kiuj havas grandan malnetan enlandan produkton, sed ankaŭ plej bonan homan disvolviĝon

Difiniloj de *disvolviĝintaj landoj*
------------------------------------

la Programo de la Unuiĝintaj Nacioj pri Disvolvado havas du difinojn de la disvolviĝintaj landoj:

* Landoj, kies Indekso de homa disvolviĝo superas ol 0,8 (tio koncernis 70 landojn en 2007)
* Landoj de OEKE, de Orienta Eŭropo kaj de KSŜ. Ĉi-tiu lasta difino estas politika kaj arbitracia, sed bone kongruas kun la geografia distribuo de la industrilandoj.

Pro tiu geografia distribuo, oni nomas « *Nordaj landoj* » la disvolviĝintajn landojn; dum la evolulandoj estas tiel nomataj « *Sudaj landoj* ».

Kelkvorte, la disvolviĝintaj landoj:

* estas demokratioj
* havas mezan vivnivelon pli alta ol tiu de la evolulandoj kaj pli stabilan ekonomion.

Vidu ankaŭ
----------

* Duaranga sektoro
Ina tradicia karibu-haŭta kostumo
La baza kostumo de tradicia **inuita vesto** konsistis el anorako, pantalono, mufloj, interna piedvesto, kaj eksteraj botoj, historie faritaj el besta haŭto kaj felo. La inuitoj estas grupo de kulture rilataj indiĝenaj popoloj enloĝantaj la arktajn areojn de Usono, Kanado, kaj Gronlando. La plej oftaj fontoj de felo estis karibuo, fokoj, kaj marbirdoj, kvankam aliaj bestoj estis uzitaj kiam haveblaj. La produktado de varmaj, daŭremaj vestaĵoj estis traviva kapablo, transdonita de plenkreskaj virinoj al knabinoj. Preparo de vestaĵo estis intensa, plursemajna procezo kiu okazis ĉiujare, je establitaj ĉassezonoj. Inuita vesto similas multmaniere al la tradicia vesto de la indiĝenaj popoloj de Alasko, Siberio kaj Rusia Fora Oriento. Ekzistas arkeologiaj signoj de simila vesto en Siberio kiu originas de 22 000 a.K. kaj en norda Kanado kaj Gronlando jam de 2500 a.K.

Vidu ankaŭ
----------

* Inuitoj

* Kategorio Inuita vesto en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 743602
 |
|  |  |
| --- | --- |
|  Kunigi | **Oni sugestas kunigi ĉi tiun artikolon kun Internacia Flughaveno Zvartnoc-Erevano.

---**
Bonvolu diskuti en la Diskuto:Internacia Flughaveno Zvartnoc-Erevano. Nur ensalutintaj uzantoj povas aranĝi tion. |

dekstra
La **Internacia Flughaveno Zvartnoco** (armene Զվարթնոց միջազգային օդանավակայան) troviĝas proksime de Zvartnoco, je 10 km okcidente de Erevano, ĉefurbo de Armenio. La flughaveno estis inaŭgurita en 1961 kaj renovigita en la 80-a jardeko per konstruado de nova terminalo. En 1998 estis rehabiligita nova var-terminalo. En 2007 estis inaŭgurata nova internacia terminalo.

En la jaro 2006, entute 1.125.700 pasaĝeroj uzis la flughavenon, kiu estis kresko de 1,3% respekte al la antaŭa jaro.

En 2004 la konstruado de nova internacia terminalo kostis 100 milionoj da usonaj dolaroj. Ĝi kovras areon de 19.200 m² kaj per ĝi vojaĝas 2 milionoj da pasaĝeroj jare. La konstruaĵo de tiu ĉi terminalo estas parto de subskribita interkonsento inter la Armena Registaro en decembro 2001, per kiu ĝi liveris en koncesio la Internacian Flughavenon Zvarnocon por 30 jaroj al la kompanio uson-argentina "Corporation America", propraĵo de la armen-argentina entreprenisto Eduardo Eurnekian.

La 14-a de septembro 2006, la nova alvenhalo estis taŭga por funkciado. Aldona investado de 100 milionoj da usonaj dolaroj plurenovigos kaj pligrandigos la flughavenon antaŭ 2010.

Statistikoj
-----------

Vidu fontan Wikidataman demandon kaj fontojn.

Eksteraj ligiloj
----------------

* Oficiala Retpaĝaro de la Internacia Flughaveno Zvartnoco

* Kategorio Internacia Flughaveno Zvartnoc en la Vikimedia Komunejo (Multrimedaj datumoj)
* Internacia Flughaveno Zvartnoc en Vikinovaĵoj (Liberaj novaĵoj)
Damo de Elĉo (Nacia Arkeologia Muzeo de Hispanio, en Madrido (Hispanio).).
Besteto de Balazote.
La termino **Ibera arto** referencas al la arta stilo propra de la iberoj, setlitaj en la Iberia duoninsulo. La plej bone konservitaj montroj estas la skulptaĵoj, faritaj el ŝtono kaj bronzo. La restaĵoj el ligno kaj bakita koto estas malabundaj, ĉar temas pri pli efemeraj materialoj.

Laŭ Francisko Azorín **Ibera arto** estas *Arto disvolviĝinta en la ibera duoninsulo de la antaŭhistoria pratempo ĝis la invado de la romanoj (2ª jc. a.K.). Plej interesaj verkoj estas skulptaĵoj eltrovitaj en la monto de la Sanktuloj (Albacete; Hisp.).* Li indikas etimologion el latina *iberus*.

Skulptarto
----------

La plej bone konata aspekto de la iberia arto estas la figura skulptarto, kun malgrandaj statuetoj el bronzo, uzitaj kiel oferproponoj aŭ votaj oferaĵoj, kaj pli grandaj statuoj el ŝtono. La plej gravaj kuŝejoj estas la jenaj: la sanktejo de la Monto de la Sanktuloj kaj tiu de *Llano de la Consolación*, en Provinco Albacete; la sanktejo de Collado de los Jardines, en Despeñaperros (Provinco Ĥaeno); la Fuentecica en Coy kaj Cigarralejo en Murcia.

Inter la statuoj el ŝtono, klasigeblaj laŭ ilia funebra aŭ religia celoj, troviĝas la Damo de Baza kaj la Damo de Elĉo (Nacia Arkeologia Muzeo de Hispanio, en Madrido), kiuj prezentas riĉan ornamaĵon kaj kiuj utilis kiel funebra urno. Poste al tiuj menciitaj antaŭe, kaj kun religia celo, estas la Granda Damo Oferente (de la 3-a jarcento a.K.), devena de la Monto de la Sanktuloj en Montealegre del Castillo (Albacete), en kies longa vestaro de profundaj kaj geometriaj plisofaldoj, kaj en la frontismo de ĝia strukturo, videblas la arkaika influo de la greka arto.

Ceramiko
--------

Zonoj
-----

Vidu ankaŭ
----------

* Iberoj

Notoj
-----

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 92.
2. ↑  Azorín, samloke.

Bibliografio
------------

* *La villa de de Montealegre y su Cerro de los Santos*. Julián Zuazo y Palacios, 1915.
* de la Rada y Leandro Prieto Delgado, Juan de Dios (1875). Antigüedades del Cerro de los Santos. Editorial Maxtor.España. ISBN 84-9761-106-3 (Faksimilo).

Eksteraj ligiloj
----------------

* Kategorio Ibera arto en la Vikimedia Komunejo (Multrimedaj datumoj)

* Monto de la Sanktuloj Arkivigite je 2009-08-28 per la retarkivo Wayback Machine
* Monto de la Sanktuloj en la 19a jarcento Arkivigite je 2006-09-01 per la retarkivo Wayback Machine
* Del Cerro de los Santos a la ley de 1911
* Monto de la Sanktuloj en Google Maps